

 คำสั่งจังหวัดพังงา

ที่ 8504 / 2567

เรื่อง แต่งตั้งคณะกรรมการสอบหาข้อเท็จจริงพัสดุชำรุด เสื่อมสภาพ และไม่จำเป็นต้องใช้ในราชการต่อไป

พร้อมประเมินราคาพัสดุ และคณะกรรมการจำหน่ายพัสดุ ประจำปี ๒๕๖7

 ด้วย จังหวัดพังงา โดยสำนักงานสาธารณสุขอำเภอคุระบุรี มีความประสงค์จะจำหน่ายพัสดุชำรุด เสื่อมสภาพและไม่จำเป็นต้องใช้ในราชการต่อไป ตามผลการตรวจพัสดุประจำปี ๒๕๖7 ของหน่วยงานในสังกัด

 เพื่อให้การปฏิบัติงานเป็นไปด้วยความเรียบร้อย ถูกต้อง ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ และระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ ข้อ ๒๑๔ เมื่อผู้แต่งตั้งได้รับรายงานจากผู้รับผิดชอบในการตรวจสอบพัสดุตามข้อ ๒๑๓และปรากฏว่าพัสดุชำรุด เสื่อมสภาพ หรือสูญไป หรือไม่จำเป็นต้องใช้ในหน่วยงานของรัฐต่อไปก็ให้แต่งตั้งคณะกรรมการสอบหาข้อเท็จจริงขึ้นคณะหนึ่ง โดยให้นำความในข้อ ๒๖ และข้อ ๒๗ มาใช้บังคับโดยอนุโลม เว้นแต่กรณีที่เห็นได้อย่างชัดเจนว่า เป็นการเสื่อมสภาพเนื่องมาจากการใช้งานตามปกติหรือสูญไปตามธรรมชาติให้หัวหน้าหน่วยงานของรัฐพิจารณาสั่งการให้ดำเนินการจำหน่ายได้ ข้อ ๒๑๕ หลังจากตรวจสอบแล้ว พัสดุใดหมดความจำเป็นหรือหากใช้ในหน่วยงานของรัฐต่อไปจะสิ้นเปลืองค่าใช้จ่ายมาก ให้เจ้าหน้าที่เสนอรายงานต่อหัวหน้าหน่วยงานของรัฐ เพื่อพิจารณาสั่งให้ดำเนินการตามวิธีการอย่างหนึ่งอย่างใด จึงขอแต่งตั้งคณะกรรมการสอบหาข้อเท็จจริงพัสดุชำรุด เสื่อมสภาพ และไม่จำเป็นต้องใช้ในราชการต่อไปพร้อมประเมินราคาพัสดุ และคำสั่งจังหวัดพังงาที่ 7183/๒๕๖6 ลงวันที่ 4 ตุลาคม ๒๕๖6 ผนวก ข (แนบท้าย) ผู้ว่าราชการจังหวัดมอบอำนาจให้สาธารณสุขอำเภอดำเนินการเกี่ยวกับการพัสดุ ข้อ 1.4 แต่งตั้งผู้รับผิดชอบในการตรวจสอบพัสดุประจำปี ตลอดจนการจำหน่ายพัสดุทุกขั้นตอน

 ก. คณะกรรมการสอบหาข้อเท็จจริงพัสดุชำรุด เสื่อมสภาพ และไม่จำเป็นต้องใช้ในราชการต่อไป

พร้อมประเมินราคาพัสดุ ประจำปี ๒๕๖7

 ๑. นางกานดา เรืองศรี นักวิชาการสาธารณสุขชำนาญการ ประธานกรรมการ

 ๒. นายสมคิด จั้นเอียบ นักวิชาการสาธารณสุขชำนาญการ กรรมการ

 ๓. นางสาวขนิษฐา ตันสกุล นักวิชาการสาธารณสุขชำนาญการ กรรมการ

 ให้คณะกรรมการฯ มีหน้าที่และถือปฏิบัติ ดังต่อไปนี้

 ๑. สอบหาข้อเท็จจริงสภาพพัสดุที่จะจำหน่าย ชำรุด เสื่อมสภาพ สูญไป หรือไม่จำเป็นต้องใช้ในราชการต่อไป ตามที่คณะกรรมการตรวจสอบพัสดุประจำปี ๒๕๖7 เสนอ ว่าเป็นการชำรุด เสื่อมสภาพ เนื่องจากการใช้งานปกติ หรือจะต้องหาตัวผู้รับผิดทางแพ่งด้วยหรือไม่

 ๒. พิจารณาให้ความเห็นว่าพัสดุแต่ละรายการที่ชำรุด เสื่อมสภาพ มีความเหมาะสมที่จะดำเนิน การจำหน่ายพัสดุโดยวิธีการใด โดยคำนึงถึงผลประโยชน์ของทางราชการสูงสุด เพื่อให้เป็นไปตามระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ และเสนอรายงานต่อหัวหน้าส่วนราชการ เพื่อประกอบการพิจารณาสั่งให้ดำเนินการวิธีการอย่างใดอย่างหนึ่ง ตามระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ ข้อ ๒๑๕ ภายใน ๑๕ วัน นับถัดจากวันที่หัวหน้าหน่วยงานของรัฐสั่งการ .../๓.ประเมินราคา/....

- 2 -

 ๓. ประเมินราคาขั้นต่ำของพัสดุที่จำหน่ายแต่ละรายการ

 ๔. ปฏิบัติตามตามระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐

 ๕. ปฏิบัติหน้าที่อื่นตามที่ได้รับมอบหมาย

 ข. คณะกรรมการจำหน่ายพัสดุ ประจำปี ๒๕๖7

 ๑. นายณัฐวรรธน์ เสวกทรัพย์ เจ้าพนักงานสาธารณสุขชำนาญงาน ประธานกรรมการ

 ๒. นางสุภาวดี รัตนละออ เจ้าพนักงานสาธารณสุขชำนาญงาน กรรมการ

 ๓. นายโยธิน เจดีย์รัตน์ เจ้าพนักงานสาธารณสุขชำนาญงาน กรรมการ

 ให้คณะกรรมการฯ มีหน้าที่และถือปฏิบัติ ดังต่อไปนี้

 ๑. ดำเนินการจำหน่ายพัสดุ ตาม วัน เวลา และสถานที่ ที่กำหนดในประกาศ

 ๒. ให้ดำเนินการตามตามระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ หมวด ๙ การบริหารพัสดุ ส่วนที่ ๔ การจำหน่ายพัสดุ ข้อ ๒๑๕

 ๓. ให้ทำหลักฐานส่งมอบพัสดุที่จำหน่ายไว้เป็นหนังสือต่อกัน โดยผู้ซื้อและผู้ขายลงชื่อไว้เป็นสำคัญ และเรียกเงินค่าพัสดุจากผู้ซื้อทันที

 ๔. หากปรากฏว่าไม่มีผู้สู้ราคาหรือมีแต่ต่ำกว่า ราคาประมาณการขั้นต่ำ ให้ถอนพัสดุจากการจำหน่ายทันที

 ๕. จัดทำทะเบียนสำหรับผู้ประสงค์ที่จะซื้อพัสดุ โดยบุคคลธรรมดาใช้สำเนาทะเบียนบ้านและสำเนาบัตรประจำตัวกรณีเป็นนิติบุคคลต้องแนบหนังสือรับรองนิติบุคคลที่นายรับรองไม่เกิน ๓ เดือน นับถึงวันจำหน่ายพัสดุและหนังสือมอบอำนาจ(ถ้ามี)เป็นหลักฐานประกอบการลงทะเบียน

 ๖. เมื่อได้ดำเนินการจำหน่ายพัสดุแล้วได้ผลประการใดให้รายงานพร้อมหลักฐานที่ได้รับไว้ต่อผู้แต่งตั้ง

 ให้คณะกรรมการฯ ดำเนินการ ตามตามระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ หมวด ๙ การบริหารพัสดุ ส่วนที่ ๔ การจำหน่ายพัสดุ ข้อ ๒๑๕, ๒๑๖ โดยให้รายงานผลให้ทราบภายใน ๖๐ วัน นับถัดจากวันที่หัวหน้าหน่วยงานของรัฐสั่งการ

 ทั้งนี้ ตั้งแต่บัดนี้เป็นต้นไป

 สั่ง ณ วันที 31 ตุลาคม พ.ศ. ๒๕๖7

 (นายกำธร สิทธิบุตร)

 นักวิชาการสาธารณสุขชำนาญการ รักษาราชการแทน

 สาธารณสุขอำเภอคุระบุรี

 ปฏิบัติราชการแทนผู้ว่าราชการจังหวัดพังงา